open-index/open-wikipedia-markdown huggingface dataset:
Wali nagari

**Wali nagari** adolah sabuah jabatan politik untuak mamimpin sabuah nagari di provinsi Sumatera Barat, Indonesia. Jabatan wali nagari iko samo jo kapalo desa, pambedonyo hanyo dari namonyo sajo.

## Sajarah
Sabalunnyo jabatan wali nagari iko masih asiang dalam struktur pamarintahan nagari di masyarakaik Minangkabau. Kamudian satalah dikaluakannyo tantang ordonansi nagari (undang-undang nagari) pado taun 1914 dek pamarintah Hindia-Baland<nowiki/>o, dima para panghulu nan dulunyo mamimpin nagari secaro basamo-samo, diharuskan untuak mamilih ciek di antaro mareka  sabagai *kapalo nagari* atau *wali nagari*, sahingga posisi panghulu suku lah hilang fungsi lamonyo. Namun sajalan jo wakatu, jabatan iko dapek ditarimo dan manjadi *tradisi adat* dima jabatan iko juo diwariskan kapado kaponakan pamegang jabatan sabalunnyo. Salain itu efek dari aturan iko juo mambatasi anggota kerapatan nagari, nan hanyo pado panghulu nan diakui dek pamarintah Hindia Belando sajo. Hal iko dikarajoan jo asumsi untuak mandapekkan sistem pamarintahan nan taratik.

Satalah kemerdekaan Indonesia, dikeluarkannyo undang-undang No. 5  Taun 1974 tantang Pamarintahan di Daerah dan kamudian Undang undang No. 5  Taun 1979 tantang Pamarintahan Desa, jabatan wali nagari iko turuik dihapiuh dan disaragamkan jo jabatan kapalo desa.

Kamudian pangaruh dari reformasi pamarintahan di Indonesia, dan wacana akan otonomi daerah, mako kalualah undang-undang Nomor 22  Taun 1999 tantang Pamarintahan Daerah, untuak manggantikan UU No 5  Taun 1974 dan UU No 5  Taun 1979.

Pado taun 2004, untuak maningkekan efisiensi dan efektivitas dalam penyelenggaraan pamarintahan daerah, dan UU No 22  Taun 1999 dianggap alah indak sesuai lai jo pakambangan  keadaan, ketatanegaraan, dan tuntutan penyelenggaraan otonomi daerah, kudian Presiden Indonesia jo persetujuan Dewan Perwakilan Rakyat sacaro bersama, disahkanlah Undang undang Nomor 32  Taun 2004 tantang  Pamarentahan Daerah untuak mengantikan undang undang UU No 22  Taun 1999. Dan dari undang-undang baru iko diharapkan munculnya pamarentahan daerah nan dapaik mangatua dan mengurus surang urusan pemerintahannya manuruik asas otonomi dan tugeh pembantuan.
Phuket

**Phuket** (bahasa Thailand: ภูเก็ต) adolah sabuah pulau dan pulo sabuah provinsi (*changwat*) Thailand. Pulau iko dilayani dek Palabuahan udaro Internasional Phuket, nan talatak di bagian utara pulau.

Pulau wisata nan takana akan pantainyo nan indah iko mangalami rusak parah satalah dilanda bancano tsunami pado akhir taun 2004.

Mayoritas panduduaknyo baragama Buddha namun ado jumlah umat Muslimnyo juo taetoang gadang  (17%).

## Pambagian administratif

Provinsi Narathiwat tabagi kapado 3 kawasan administratif (*Amphoe*), dibagi pulo manjadi 17 daerah swapraja/komunitas (*tambon*) dan 103 kampuang (*mubaan*).
# Mueang Phuket
# Kathu
# Thalang

## Pranala lua
Palabuahan udaro Internasional Suvarnabhumi

**Palabuahan udaro Suvarnabhumi** (, pronounced ) (IATAICAO adolah bandaro internasional nan malayani kota Bangkok, Thailand, marupokan bandaro baru untuak manggantikan Palabuahan udaro Internasional Don Muang. Satalah babarapa kali panundaan, bandaro ko akhirnyo mulai dibuka sacaro tabateh pado tanggal 15 September 2006 dan saluruahnyo pado tanggal 28 September 2006.

Bandara ko talatak di Racha Thewa, di distrik Bang Phli, provinsi Samut Prakan, sakita 25 kilometer sabalah timur Bangkok. Namo *Suvarnabhumi* dipiliah dek Raja Bhumibol Adulyadej nan artinyo **tanah ameh**. Bandaro ko mampunyoi manara kontrol jo tinggi 132,2 meter, manjadikannyo sabagai bandaro jo manara kontrol tatinggi di dunia.

Laweh tarminal bandaro (563.000 meter persegi) juo manjadikannyo sabagai bandaro nan mampunyoi laweh terminal tungga kaduo di dunia di bawah Bandaro Internasional Hong Kong.

Di Asia, bandaro ko juo manjadi bandaro tasibuik kaampek di bawah Palabuahan udaro Internasional Haneda, Palabuahan udaro Internasional Beijing dan Palabuahan udaro Internasional Hong Kong.

## Galeri foto

SuvarnabhumiGapura.JPG|Paviliun di lantai ampek Bandara Suvarnabhumi


## Rujuakan

## Pranala lua
* Suvarnabhumi Airport Website
* Free Zone by Suvarnabhumi Airport Website 
* Airports of Thailand Public Company Limited and the page of the Suvarnabhumi Airport 
* Suvarnabhumi Airport  Project information from Airport Technology
*
Nicolaas Bloembergen

**Nicolaas "Nico" Bloembergen** () adolah urang Balando-Amerika Sarikat ahli fisika jo panarimo Adiah Nobel, nan tamusaua dek karajonyo mangambangkan prinsip-prinsip dasa dalam bidang optik nonlinier untuak spektroskopi laser. Salamo karirnyo, Bloembergen manjadi profesor di Universitas Harvard jo kudian di Universitas Arizona.

## Rujuakan
Gunuang Padang

**Gunuang Padang** adolah bukik ketek nan tingginyo kiro-kiro 80 meter di ateh aia lauik, nan talatak di subarang selatan dari muaro Sungai Batang Arau dan tamasuak dalam wilayahKecamatan Padang Selatan. Urang Kota Padang ma agiah namo Gunuang Padang dek karano bukik itu adolah tampek paliang tinggi di Kota Padang. Gunuang Padang adolah gabuangan pamandangan nan rancak, carito cinto Siti Nurbaya jo Samsul Bahri, jo sajarah maso Japang dulu.
Pattaya

**Pattaya** (,   (·<span style="cursor:help;">info</span>), RTGS) adolah sabuah kota di Thailand, talatak di pasisia Taluak Thailand, sakita 100&nbsp;km (62 mil) tenggara Bangkok di Provinsi Chonburi. Kota ko marupoan pusek pariwisata tagadang di Thailand.

## Sijarah

Namo *Pattaya* bakambang dari suatu paristiwa saaik Phraya Tak (kamudian manjadi Rajo Taksin) basamo pasukannyo babarih bajalan dari Ayutthaya ka Chanthaburi, nan tajadi sabalun jatuahnyo ibu kota Karajaan Ayutthaya tu ka tangan panjajah Burma taun 1767.

Katiko pasukannyo tibo di daerah sakita nan saaik ko adolah Pattaya, Phraya Tak (Phraya (พระยา) adolah suatu gala dalam  Karajaan Thailand nan dibarikan pado urang nan mamagang jabatan sabagai sekretaris kamantarian, direktur jenderal, gubernur suatu kota pantiang, panglimo tantaro, atau panasihaik dari suatu jabatan kerajaan) basuo jo saurang pamimpin lokal banamo Nai Klom, nan mancubo manghalanginyo. Katika kaduonyo saliang bahadapan panampilan kabangsawanan Phraya Tak dan disiplin pasukannyo. Inyo manyarah tanpa batampua dan bagabuang jo pasukan Phraya Tak. Tampek itu kamudian dikana jo namo "Thap Phraya", nan bararti "pasukan Phraya". Namo itu kamudian manjadi Pattaya, namo angin nan bahambuih dari barat daya ka timur lauik di awal musim hujan.

Awalnyo Pattaya adolah desa nalayan ketek hinggo taun 1960-an. Kamudian, saat Parang Vietnam, tantaro Amerika nan ditampekkan di pangkalan militer U-Tapao di dakeknyo dan pangkalan-pangkalan lain di Thailand mulai mangunjuangi Pattaya. Suatu kisah, alun diverifikasi dek sumber tapicayo, manyabuikkan bahwa sadonyo bamulo saat sakalompok tantaro Amerika diarahkan ka Pattaya tangga 29 Juni 1959 untuak baistirahaik dan basanang-sanang salamo saminggu. Mareka manyewo babarapo rumah di ujung selatan pantai dari saurang Thailand takamuko, Tuan Sunthorn. Musikipun mareka hanyo tingga sabantar, mareka maraso sanang dan kagum jo tampek tu. Kaba manganai tampek itu manyaba ka tantaro-tantaro Amerika lainnyo di wilayah itu dan jo capek Pattaya manjadi alternatif tampek wisata salain Bangkok.

## Iklim
Pattaya mamiliki iklim tropis kariang dan basah nan tabagi manjadi musim-musim barikuik: paneh dan kariang (Desember hinggo Februari), paneh dan lambok (Maret dan April), sarato *paneh dan hujan* (Mei hinggo November).

## Politik
Sajak adonyo *UU Kota Pattaya* taun 1976, kota ko manjadi kotamadya bapamarentahan sendiri.

## Rujuakan

## Pranala lua

* 
* Kota Dosa Thailand Meraih Kehormatan – dek *The New York Times*
Pantai Aia Manih

**Pantai Aia Manih** adolah pantai nan talatak kurang labiah 10&nbsp;km ka selatan dari tangah pusek Kota Padang. Tampeknyo ado di balakang Gunuang Padang atau tapeknyo diKecamatan Padang Selatan, Kota Padang. Pantai ko manjadi salah satu tujuan wisata nan taruih rami didatangi urang. Pantai iko tasabuik jo ombaknyo nan ketek, pamandangannyo nan rancak di bagian utaranyo, samo carito Malin Kundang.

Di ujuang utara pantai iko tampak Gunuang Padang dari kajauhan. Di sampiang itu, ado duo pulau ketek iyolah Pulau Pisang Ketek jo Pulau Pisang Gadang nan indak jauah dari pantai ko.
Mato angin

**Mato angin** adolah arah utara, timur, selatan jo barat nan disingkek jo huruf U, T, S jo B. Ampek arah atau ampek titiak ko tasusun manuruik arah jarum jam nan biasonyo dijumpoi dalam panantuan arah di kompas ataupun peta.

Namo arah badasarkan darajat dalam unit lingkaran adolah sabagai barikuik:
* Utara (U): 0° = 360°
* Timur (T): 90°
* Selatan (S): 180°
* Barat (B): 270°
Puti Bungsu

**Puti Bungsu** marupokan namo tokoh nan ditamui dalam carito rakyaik Minang Kabau Sumatra Barat. Puti bungsu manuruik carito rakyaik satampek iolah satu dari tujuah putri nan datang dari langik. Puti Bungsu marupokan tokoh wanita nan hiduik dalam carito rakyaik. Puti bungsu dalam carito rakyaik Sumatra Barat salain disabuik sabagai putri nan turun dari langik Juo disabuik sabagai salah saurang bini rajo Aniayo iyolah rajo nan zalim, licik, dan Mamarentah jo sasuko hati.
Salah satu kabiasaan buruak rajo Aniayo adolah kabiasaannyo nan babini banyak dan barlaku kejam ka bininyo salah satunyo Puti Bungsu. Manuruik carito rakyaik Puti Bungsu mamiliki anam urang saudaro laki-laki. Satalah Puti Bungsu manikah, kaanam saudaro puti bungsu pai marantau untuak mancari panghidupan labiah baiak. Karano kajahatan rajo Aniayo mambuek suatu hari Puti Bungsu dibuang ka hutan padahal pado saat dibuang ka hutan puti bungsu sadang manganduang anak nan barumua anam bulan sahinggo dangan kaadaan tasabuik mambuek putri bungsu harus melaiekan anaknyo di tangah hutan. Jiko diliek dari carito rakyaik nan ado di Sumatra Barat tadapek duo presepsi carito rakyaik manganai putri bungsu iyolah partamo sabagai putri nan turun dari langik dan sabagai saurang bini rajo nan zalim.

## Rujuakan
Tari perintang

**Tari Perintang** marupoan sabuah tari kreasi baru nan diangkek dari kesenian indang jo pancak nan barasa dari daerah Pariaman, pasisia barat Pulau Sumatera. Tari ko dilakuan dek pamuda-pamuda untuak kagembiraan atau perintang-rintang hari atau wakatu. Tari perintang ditarian sacaro basamo-samo atau saurang diri jo iringan bunyi-bunyian, saroman telempong, gandang, adok, jo ado juo diikuti jo pupuik batang padi. Gerakannyo bebas, dinamis jo irama 4/4 tanpa terikat pado bunyi-bunyian nan mangiringinyo. Satiok panari bebas berimprovisasi sesuai jo kamahiran masiang-masiang kacuali gerakan nan alah mampunyoi bantuak saroman maniruan gerakan tupai, alang terbang, kabau marabo, jo babagai tingkah laku manusia nan sadang bakarajo. Tarian iko biasonyo dilakukan di sawah pado musim panen atau dalam babagai keramaian. Jinih tari nan tamasuak ka dalam tarian iko adolah Tari Piriang, iyolah tari nan dimainkan sacaro tunggal atau basamo. Di talapak tangan ado piriang porselen sarato di ujuang jari tangah di pasang cincin. Cincin di jantikkan pado piriang sampai mambuek bunyi. Salanjuiknyo Tari Galuk, iyolah tari nan mamakai galuk (tempurung) di kaduo belah tangan. Katiko manari, kaduo galuak itu dilaga-lagakan sasuai jo irama. Benturan kaduo galuak itu mambuek irama surang nan mengasyikan penonton. Salanjuiknyo Tari Kabau Jalang, iyolah tarian nan mengimprovisasi kabau lia nan manggilo. Untuak maniruan tanduak kabau, pamain mangacungan kaduo tangannyo di ateh kapalo. Nafas panari mendengus-dengus saroman kabau jalang. Ado pulo tadapek panari kesurupan sabagai puncak tarian. Katiko itu kadang-kadang panari mandudu panonton. Kadang-kadang panonton pun ikuik aktif malakuan garakan tari itu. Kamudian panari berguling-guling saroman kabau di kubangan.

## Referensi
Badoncek

**Badoncek** adolah tradisi dalam budaya Minangkabau yoitu maagiah sasuatu jo pihak lain sabagai wujuik kabasamoan jo kagotongroyongan nan barlandaskan ajaran adik *barek samo dipikua, ringan samo dijinjiang*. Badoncek dilakuan sacaro tabuka jo diketahui dek pihak lain. Kato badoncek bararti iuran, lompek atau ampok.

Tradisi badoncek umumnyo kambang di kalangan masyarakaik Pariaman. Kegiatan ko biasonyo dilakukan katiko mahadapi kegiatan nan mamakai biaya, sarupo alek parkawinan atau managakan rumah,sarato biasonyo dilakuan dalam lingkuangan keluarga.

Prinsip kebersamaan jo kakaluargaan dalam badoncek dilakukan sacaro sukarela jo tabukak, diikuti dek masyarakaik di kampuang atau pun di rantau. Sumbangan nan diagiahkan babantuak pitih atau materi sasuai jo kabutuhan. Gadang keteknyo sumbangan bagantuang pado hubuangan kaluarga jo kamampuan masiang-masiang. Walaupun basifaik tabukak sarato saliang balomba, badoncek indak dirasokan sabagai parbuatan riya atau sombong.

## Badocek Dalam Pambangunan
Badoncek taruih dikambangkan dek masyarakaik Padang Pariaman, Sumatera Barat dalam satiok kagiatan kaagamoan jo sosial sabagai wujuik peran aktif dalam mandukuang program pambangunan di daerah. Dalam sabuah acara Maulid Nabi Muhammad SAW si Surau Aua misalnyo bisa takumpua dana sagadang 45 Juta rupiah untuak pambangunan jalan jo fasilitas pambangunan. Jikok badoncek ko acok diadoan dek masyarakaik mako kontribusi dari pamarintah daerah ataupun pusek, hanyo pado manambah atau manyadiokan infrastruktur jo fasilitas. Hal iko dapek mandorong pacapekan partumbuahan ekonomi masyarakaik ka arah labiah elok.

## Rujuakan

# **^** "Tradisi Badoncek Wujud Peran Masyarakat dalam Pembangunan". *Antara*.
Dendang

**Dendang** adolah tradisi bacarito masyarakaik Minangkabau nan kabaradoannyo samakin dewasa. Dendang, sabagai warisan kesenian pandahulu manjadi indak populer lai karano alah alah taganti musik modren, saroman orgen tunggai atau grup musik. Artinyo, dendang indak lai manjadi kesenian favorit nan di sukoi mayarakat. Nan buruaknyo, kalau hal iko taruih tajadi, sabuah warisan kabudayoan Minangkabau akan habih jo hilang di lulua paruik bumi.

## Caliak pulo
* Dendang Raimah

## Referensi
Musajik Babussalam

**Musajik Babussalam** adolah salah satu musajik nan talatak diKelurahan Lubang Panjang, Kacamatan Barangin, Kota Sawahlunto, Sumatera Barat. Lokasinyo barado di sabalah Balai kota Sawahlunto. Musajik iko dibangun pado taun 1981.

Bangunan utamo masajik iko baukuran 15 × 15 meter jo laweh 238 meter pasagi. Musajik iko mampu manampuang 500 jamaah.

Kini ko salain bafungsi sabagai tampek ibadah umaik Islam, musajik balantai duo iko juo digunokan sabagai sarana pandidikan ugamo bagi masyarakaik sakitar.

## Fasilitas
Fasilitas nan tadapaek di musjik iko antaro lain:
# Lahan parkir,
# taman,
# gudang,
# tampek panitipan sapatu/sandal,
# ruang baraja (TPA/madrasah),
# perlengkapan pengurusan jenazah, 
# papustakaan,
# panyajuak hao/AC,
# *sound system* jo multimedia,
# pambangkik listrik surang/genset, 
# kamar mandi/WC,
# tampek wudhuak,jo
# sarana ibadah.

## Kagiatan
Kagiatan nan dikarajoan di musajik iko antaro lain:
# pambadayoan zakat, infaq, shodaqoh jo wakaf,
# manyalanggarokan kagiatan pandidikan (TPA, madrasah, pusek kagiatan baraja masyarakaik),
# manyalanggarokan kagiatan sosial ekonomi (koperasi musajik),
# manyalanggarokan pangajian rutin (Magrib Mengaji, wirid Sinayan-Kamih),
# manyalanggarokan dakwah Islam/tabliq akbar,
# manyalanggarokan kagiatan hari gadang Islam,
# manyalanggarokan sumbayang Jumat,
# manyalanggarokan ibadah sumbayang fardhu,
# palapehan jamaah haji,
# Magrib Mangaji, jo
# Pondok Tahfiz

## Referensi
Tantara Rakyaik Baru

**Tantara Rakyaik Baru** (, ) adolah sayok basinjato Partai Kuminih Pilipina (*Communist Party of the Philippines*). Organisasi ko dibantuak jo didirian dek Bernabe Buscayno, nan bajulukan "Komandan Dante"; basamo jo Lucio Manlapaz pado tangga 29 Maret 1969. Organisasi baaliaran Maois iko malakuan palawanan garilia basinjato badasa garih strategi "parang rakyaik nan balaruik-laruik". Angkatan Darek Pilipina mampakiroan kakuatan Tantara Rakyaik Baru mancapai 3.200 milisi pado akia taun 2015.

Tantara Rakyaik Baru mangumpuaan "pajak revolusioner", tarutamo dari parusaoan-parusaoan, di wilayah di ma mareka baoperasi. Partai Kumunih Pilipina manyabuik organisasi ko sabagai "agen panagakan pajak dari pamarentahan revolusioner rakyaik". Pado taun 2014, Letnan Kolonel Ramon Zagala, nan babicaro ateh namo Angkatan Basinjato Pilipina mangato baso "[pambarontak kumunih] alah kailangan landasan ideologis mareka jo kini ko talibaik dalam [kagiatan] mamakuak."

Organisasi ko lah dimasuakan dalam daftar Organisasi Teroris Asiang dek Departemen Lua Nagari Amerika Sarikat sarato sabagai kalompok teroris dek lembaga Kabijakan Lua Nageri jo Kaamanan Basamo Uni Eropa. Walaupun baitu, Pamarentah Pilipina alah mancabuik status teroris organisasi ko pado taun 2011 jo alah malanjuikan pambicaroan awa parundiangan padamaian sambia manunggu parundiangan formal jo organisasi politik induaknyo, iyolah Partai Kuminih Pilipina. Tadapek laporan manganai pangiriman sinjato dari Partai Kuminih Cino kapado organisasi ko. Dek karanonyo, Tantara Rakyaik Baru dikataui punyo senapang serbu Tipe 56, tapi dalam jumalah nan indak dikataui. Salain tu, mareka mandapek dukuangan juo dari Korea Utara sarato dari mantan anggota Partai Kuminih Malaya nan lah bubar.

Parundiangan damai samintaro ko lah manamui jalan buntu. Pamarentah Pilipina sacaro kusuih mambuek draf "karangko karajo baru" nan bausao maakiari kabuntuan parundiangan nan salamo 27 taun, baarok mambangun kasamoan pandapek jo kalompok kiri tu nan labiah komprehensif daripado hak asasi manusia, satu-satunyo isu di ma kadua pihak nan barundiang samo-samo satuju.

Pakiroan Mantari Patahanan Pilipina pado awa 2017, Tantara Rakyaik Baru punyo labiah-kurang 5.000 anggota. Namun manuruik Angkatan Darek Pilipina, pakiroan jumalah anggota Tantara Rakyaik Baru anyo tingga 3.700 anggota.

## Caliak pulo
* Partai Kuminih Pilipina
* Front Pambebasan Nasional Moro
* Sijarah Pilipina

## Rujuakan
Basimalin

**Basimalin** adolah panunjuk manyampaian kaba Malin Daman. Malin Deman adolah tokoh utamo dalam carito tu. Basimalin hanyo dicalikan di nagari Harau di Payokumbuh. Carito Malin Deman marupokan legenda tantang surang anak mudo nan kawin jo bidadari kayangan. Inyo marupokan puti langik kayangan nan paliang ketek, nan mandi di sabuah talago di bumi basamo jo anam urang saudaronyo. Inyo kahilangan pakaian nan dicilik dek Malin Deman. Kamudian hari, inyo tingga dan kawin jo Malin Deman dan mandapek surang anak banamo sutan Duano.

Basimalin disabuik juobasigeneang (Suryadi,1998). Basigeneang artinyo 'nan mulia'nan elok'nan canti, manjo,'nan marujuk ka bidadari nan banamo Puti Bungso. Carito iko juo saroman pola carito tantang bidadari nan kawin jo manusia, misalnyo carito Jaka Tarub di Jawa (Suryadi, 1999; Junus, 1994)
Tari pencak

**Tarian pencak** adolah salah satu tarian nan barasa dari Minangkabau. Gaya tari pancak ko sarupo pancak iyolah permainan nan dimainkan dek duo urang bagaya silek, tapi kaduo pemain indak basingguangan. Tarian pancak diiriangan samo irama talempong jo pupuik batang padi.

Gerakan tarian pancak ko labiah ditantuan dari gaya penyesuaian lawan nan akan dilawan, baik itu dari aksi maupun dari reaksi. Adoh tigo jenis tarian nan tamasuak ka dalam tarian pancak ko, iyolah tari sewah, tari alo ambek, jo tari galombang.
* Tari sewah, adolah tarian nan dilakuan dek duo urang atau tigo urang, sarupo pamainan pancak nan manggunoan sanjato sewah, iyolah sanjato tajam nan labiah kurang ciek ela panjangnyo.
* Tari alo ambek, adolah tarian nan dilakuan duo urang nan dibantu duo pandampiang nan dinamoan *dampeang dan duo urang janang.*
* Tari galombang, adolah tarian upacaro panyambuik tamu, baik itu upacaro adaik untuak perkawinan ataupun penobatan penghulu.
*

## Referensi
# **^** a b Navis, A.A. *Alam terkembang jadi guru*. hlmn. 291–293.
Bidal

**Bidal** adolah jinih peribahaso nan punyo arati lueh, punyo irama jo rima sahinggo acok juo disabuik sabagai puisi. Dalam sastra Malayu, bidal punyo arti kieh, sindia, atau arati tatantu. Bidal ko tamasuak sastra lisan lamo.

Ado babarapo fungsi bidal dalam hiduik sahari-hari. Partamo, sabagai media bakomunikasi nan rasmi atau indak rasmi. Kaduo, sabagai media pandidikan. Katigo, sabagai alaik untuak mangaritik kalakuan sasurang atau sakalompok urang di masyarakaik. Kaampek, sabagai kontrol sosial masyarakaik, Kalimo, sabagai media untuak manunjuakkan baa bijaknyo sasaurang dan luehnyo ilmu pangatahuan nan dipunyonyo.

## Referensi
Mandiraja, Banjarnegara

**Mandiraja** (*Aksara Jawa: ꦏꦼꦕꦩꦠ꧀ꦤ ꦩꦤ꧀ꦢꦫꦗ*) adolah marupoan sabuah kecamatan nan ado di Kabupaten Banjarnegara, Jawa Tangah, Indonesia. Kecamatan Mandiraja ko babateh jo Kecamatan Purwareja-Klampok di sabalah barat, Kabupaten Kebumen di selatan, Kecamatan Purwanegara di sabalah timur, sarato Kabupaten Purbalingga jo Kecamatan Rakit di utara. 

## Daftar desa
*Mandiraja Wetan
*Mandiraja Kulon
*Purwasaba
*Banjengan
*Kebakalan
*Kertayasa
*Candiwulan
*Panggisari
*Blimbing
*Simbang
*Glempang
*Salamerta
*Kebanaran
*Kaliwungu
*Somawangi
*Jalatunda
 
## Rujuakan
Kabinet Darurat

**Kabinet Darurat** marupokan sabuah kabinet nan manjalankan pamarintahan nagaro Indonesia samaso Pamarintahan Darurat Republik Indonesia (PDRI, 22 Desember 1948 - 13 Juli 1949). Kabinet iko dipimpin Sjafruddin Prawiranegara dan dibuek untuak samantaro mangganti Kabinet Hatta I nan pamimpin jo anggotanyo ditawan Balando pado Agresi Militer Balando II. Kabinet iko bapusek di Bukittinggi, ibukoto samantaro PDRI.

### Susunan

## Catatan

## Referensi
* Kahin, George McTurnan (1952) Nationalism and Revolution in Indonesia Cornell University Press, ISBN 0-8014-9108-8
* Ricklefs (1982), A History of Modern Indonesia, Macmillan Southeast Asian reprint, ISBN 0-333-24380-3
* Simanjuntak, P. N. H. (2003) (in Indonesian), Kabinet-Kabinet Republik Indonesia: Dari Awal Kemerdekaan Sampai Reformasi, Jakarta: Djambatan, pp. 73–83, ISBN 979-428-499-8.
Radium

**Radium** adolah unsua kimia nan banomor atom 88 dan basimbol **Ra**. Unsua iko murninyo warnanyo putiah kaperakan, tapi mudah bareaksi jo nitrogen di udaro bebas, mambantuak lapisan radium nitrida (Ra3N2) nan warnanyo ungu kahitaman di permukannyo. Kasado isotop radium basifek sangat radioaktif, nan paliang stabil iolah radium-226 nan mamiliki waktu paruah 1600 tahun dan maluruah manjadi gas radon. Katiko radium maluruah, salah satu hasilnyo adolah radiasi pangion, nan dapek mambuek sanyawo fluoresens bacahayo dan mamicu efek cahayo radioluminesens.

Radium dalam sanyawo radium klorida ditamuan oleh Marie Curie dan Pierre Curie di tahun 1898.
Muhammad Sa'ad Mungka

**Syeikh Muhammad Sa'ad bin Tanta' **(labiah tanamo jo **Syeikh Sa'ad Mungka** atau **Syeikh Mungka**, 1857-1923) adolah surang ulama Minangkabau. Baliau marupoan surang tokoh nan maamalkan tarikaik Naqsyabandiyah-Khalidiyah di Sumatera Barat. Baliau lahia taun 1857 di Mungka, Koto Tuo, Kecamatan Guguk Dangung-Dangung, Kabupaten Limo Puluah Kota. Baliau baraja agamo ka surang guru di Tabing Pulai, Mungka, Koto Baru, nan banamo Haji Abu Bakar. Syeikh Sa'ad Mungka partamo kali barangkek ka Makah taun 1874 lalu bamukim disinan salamo 26 taun. Pulang ka Mungka taun 1900 sasudah baraja ilimu-ilimu agamo, tamasuak ajaran tarikaik Naqsyabandiyah kapado babarapo urang guru dari Makah, Madinah, Yaman, jo Mesir. 

Tahun 1921, liau mulai maaja di Mungka. Namun, taun 1921 tu pulo baliau pai ka Makkah baliak jo anaknyo nan partamo, Muhammad Djamil, bamukim di sinan salamo 3 taun. Sapulangnyo ka tanah aia taun 1925, liau lanjuik maaja di Surau Baru, surau batingkek duo, dibangun masyarakat untuak Syeikh Mungka sasudah liau pulang dari Makah untuak nan kaduo kalinyo. Lantai ateh digunoan untuak Shalat Jum'aik, sadangkan lantai bawah untuak tampek mangaji. 

## Silang pandapaik jo Syeikh Ahmad Khatib
Di kalangan Kaum Tuo di Minangkabau, Syeikh Mungka adolah ulama Minangkabau nan takamuko. Liau manjadi panantang Syeikh Ahmad Khatib, satu-satunyo tokoh ulama Minangkabau nan panah mancapai kadudukan tinggi di Makah. Liau manjadi imam, khatib, jo mufti (nan maagiah fatwa) dalam Mazhab Syafi'i di Musajik Al-Haram.       

Taun 1906, Syeikh Ahmad Khatib panah manulih buku bajudul *Izhar Zaghl al-Khadsibin bi Tasyab-Buhihim bil-Shadiqin* (Manampakan Kalancangan Urang-Urang Panduto nan Pangicuah sabagai Urang-Urang nan Bana"). Buku tu barisi argumennyo nan manyarang jo mambantah tarikaik Naqsyabandiyah jo amalan-amalan nan bakambang di Minangkabau, bantuak suluak*, rabithah,* atau *tawajjuh,* maninggaan makan dagiang salamo suluak, sarato silsilah dari ulama-ulama tarikaik Naqsyabandiyah. Dalam buku dinyatokan baso sadoalah ajaran samacam itu indak ado dasa dalam Syariat. Sadoalanyo tu *bid'ah-dhalalah*, nan manyababkan palakunyo masuak narako.       

Siap buku tu sampai di Minangkabau, guru-guru tarikaik Naqsyabandiyah di Minangkabau jo pangikuiknyo berang. Sangkek tu, Syeikh Mungka nan maju partamo kali basilang pandapaik jo Syekh Ahmad Khatib. Baliau mambela tarikaik Naqsyabandiyah dari sarangan Syeikh Ahmad Khatib jo manulih buku.       

## Rujuakan
Ibrahim Musa

**Syekh Ibrahim Musa** (dilahiakan di Parabek, Bukittinggi, Sumatra Barat.  Baliau lahia pado tahun 1882 dan maningga pado tahun 1963. Sasudah baraja di babarapo sakolah tinggi, di umua 18 tahun, baliau barangkek ke Mekah dan baraja di nagori itu salamo 8 tahun. Syekh Ibrahim Musa baliak ka Minangkabau pado tahun 1909 dan mulai mangajar pado tahun 1912. Sasudah itu, baliau barangkek baliak ka Mekah pado tahun salanjuiknyo dan baliak pado tahun 1915. Katiko itu baliau alah mandapekan gala Syekh Ibrahim Musa atau Inyiak Parabek sabagai pengakuan tantang ilmu. 
Katiko baliak ka Minangkabau, Inyiak Parabek mandirikan Sumatra Thawalib di Parabek, Inyiak Abdul Karim Amrullah (urang tuo Buya Hamka) mandirikan Thawalib di Padang Panjang. Badirinyo Madrasah tahun 1910 dimulo jo halaqah di Parabek. Lamo pendidikannyo variatif bahkan ado nan mancapai 11 tahun. Namun sajak tahun 1980 sampai kini manjadi 6 tahun. Bedanyo, kini alah ado pendidikan Takhashus. Jadi murid Parabek nan alah tamaik tatapi maraso alun pueh jo ilmunyo bisa manambah pendidikan non formal jo inyiak parabek. 

## Karya

* *Ijabah al-Sul*, dicetak pado tahun 1934 oleh pacetakan Badezt di Padang Panjang. Ijabah al-Sul marupokan syarah (panjalehan) kitab Husnul al-Ma'mul, karangan M. Shiddiq Hasan Khan Bahadir, kitab *Ushul Fiqh* nan mampunyoi tingkek kasulitan nan cukuik tinggi sahinggo untuak mamahaminyo diparalukan pengetahuan *ushul fiqh* nan elok..
* *Hidayah as-Shibyan*, marupokan Kitab ilmu Balaghah. Dicetak oleh percetakan Baroe Fort de Kock, tidak dijelaskan tahun terbitnya. Kitab ini pernah diajarkan di Thawalib Parabek beberapa periode, sebelum diganti dengan kitab-kitab lain yang lebih ringkas dan lebih mudah dipelajari.
* *Hidayah* dituli pada tahun 1912 dalam bahaso Minangkabau, lalu dtajamahan oleh murid Inyiak, Muchtar Said (kini inyo Pimpinan Madrasah). Barisikan ilmu tauhid aliran *Ahlu Sunnah wal Jamaah*.

## Referensi
Naqsyabandiyah

**Tarikaik** **Naqsyabandiyah** adolah sabuah aliran Sufi nan didirian dek Bahauddin al-Bukhari an-Naqsyabandi. Tarikaik ko manyambuang garih spiritualnyo kapado Nabi Muhammad malalui Abu Bakar, khalifah nan partamo. Sabagian ulamo Naqsyabandi garisnyo turun dari Ali, minantu Nabi jo khalifah nan kaampek.
IFOR

**IFOR** (Bahaso Inggirih: **Implementation Force**) iolah pasukan multinasional nan dipimpin NATO nan batugas di Bosnia-Herzegovina salamo satu taun dari 20 Desember 1995 sampai 20 Desember 1996. Tugasnyo adolah untuak malaksanoan padamaian sasuai Pajanjian Dayton nan ditandotangani pado 14 Desember 1995 untuak manghantian Parang Yugoslavia di Bosnia-Herzegovina.
Pamasoan agamo Katolik ka umat Islam di Spanyol

**Pamasoan agamo Katolik ka umat Islam di Spanyol** dilaksanoan malalui sajumlah larangan baragamo Islam nan diterapkan di karajoan-karajoan nagari Spanyol di awal abaik ka-16: Wilayah Takhta Kastilia di taun 1500–1502, lalu Karajoan Navarra di tahun, dan Wilayah Takhta Aragon di taun 1523–1526.

## Acuan

## Bibliografi
* 
* 
* 
* 
* 
* 
* 
* 
* 
* 
*
Bahauddin al-Bukhari an-Naqsyabandi

**Muhammad bin Muhammad Bahauddin al-Uwaisi al-Bukhari an-Naqsyabandi** atau singkeknyo **Bahauddin an-Naqsyabandi** (1318 – 1389), adolah pandiri tarikaik Naqsyabandi, nan marupokan salah satu tarikaik nan cukuik bapangaruah dalam gerakan tasawuf.
Syekh Abdul Wahid

**Syekh Abdul Wahid**, lahia kiro-kiro taun 1878 di Jorong padang kandih, daerah limo puluah koto. baliau bagala *"Tobek Gadang"*. karano pado zaman daulu saurang ulama mamang diagiah gala sasuai jo kapapulerannyo dan ilmu nan di punyo. Pado umua 7 taun alau lah abaraja dasar-dasar agamo jo ayah nyo, basabaik rayahnyo adolah saurang ulama pulo. Baliau ahli dalam bidang Gramatika Arab, Ushul Fiqh jo Ilmu Mantiq.

## Referensi
Umar Bakri

**Buya Umar Bakri** adolah sorang Ulama Sumatera Barat, nan banyak kontribusinyo untuak Minangkabau, terutamo dalam bidang pendidikan. Salah satunyo iolah jo adonyo Sikolah Tinggi Agama Islam di Pariangan nan didirian dan diasuah dek Buya Umar Bakri. Namo asli dari Buya Umar Bakri ko, iolah Al-Mukarram Umar Bakri, lahia di Pariangan Padang Panjang, Kabupaten Tanah Datar, nan talatak di lereang gunuang Marapi dan di kenal sabagai nagari asa nenek moyang Urang Minangkabau.

Umar Bakri manamaikan janjang pandidikan sakolah rakyaik pado taun 1923 sakaligus manyalasaian pandidikan agamo tingkek pamulo. Kamudian Umar malanjuikan pendidikannyo ka tingkek nan labiah tinggi, iyolah mangaji kitab di Surau H. Abdul Latif di Kubu Rajo,Limo Kaum. Salapeh duo tahun, Umar barangkek ka Panji, dakek Canduang, Bukiktinggi untuak malanjuikan manuntuik ilmu di Madrasah Thawalib Alimiyah. Taun 1930, Umar barasil menamatkan MTI Jaho.
Satalah manamaikan sikola di Madrasah Thawalib Alimiyah, baliau mandapek titah dari Syeikh Muhammad Jamil Jaho untuak manjadi mubaligh jo guru agamo di Simalako, Muaro Aman, Bengkulu. Indak lamo salapeh itu, Umar disuruah untuak pulang ka kampuang dek Inyiak Jaho, untuak mambangun madrasah. Dan pado taun 1933 baliau barasil mandirikan MTI.

## Rujuakan
Gampo bumi Chiapas 2017

**Gampo bumi Chiapas 2017** mahoyak pantai selatan Meksiko pado 7 September 2017 pukul 23.49 CDT. Gampo ko tacatat 8,2 pado skala kakuatan momen dan tajadi dakek nagara bagian Chiapas, sakitar  selatan Pijijiapan di Teluk Tehuantepec. Saketeknyo 60 urang di sakitar nagara bagian tasabuik dan sabagian dari nagara Guatemala tewas.

Gampo ko manyababkan babarapo bangunan di Mexico City bagoyang, mambuek urang-urang barevakuasi. Gampo ko juo mambuek sabuah tsunami jo galombang  di ateh pamukoan aia pasang; paringatan tsunami alah dikaluakan untuak wilayah-wilayah sakitarnyo. Presiden Meksiko manyabuiknyo gampo takuek nan tacataik di nagara tasabuik dalam kurun satu abaik. Gampo iko juo marupokan nan takuek kaduo nan tacataik dalam sajarah nagara tasabuik, sasudah gampo bakakuatan 8,6 pado 1787, dan nan paliang kuek tacataik sacaro global salamo taun 2017.

## Rujuakan
Marlis Rahman

**Prof. Dr. H. Marlis Rahman, M.Sc.** () adolah akademisi, pegajar, jo politisi Indonesia. Inyo adolah putra pasangan almarhum Malin Batuah jo almarhumah Lian, nan marupoan Gubernur Sumatera Barat nan dilantik dek Mantari Dalam Nagari, Gamawan Fauzi pado hari Senin 7 Desember 2009. Sabalunnyo Marlis Rahman, marupoan Wakia Gubernur tapiliah basamo Gubernur, Gamawan Fauzi. Pasangan iko marupoan gubernur partamo nan dipiliah sacaro langsuang dek masyarakaik Sumbar jo dilantik pado 15 Agustus 2005.

## Riwayaik Pandidikan

* SMA Negeri 1 Bukittinggi
* Universitas Andalas, Sarjana FMIPA
* University of Ohio Amerika Serikat, Master of Science (M.Sc)
* University of Ohio Amerika Serikat, Doctor of Phylosophy (Ph.D)

## Pangalaman Karajo

* Gubernur Sumbar 2009-2010
* Wakia Gubernur Sumatera  Barat 2005-2009
* Rektor Universitas Andalas
* Pambantu Rektor I Universitas Andalas
* Dekan FMIPA Universitas Andalas
*  Katuo Jurusan Biologi FMIPA Universitas Andalas
* Dosen Biologi FMIPA Universitas Andalas
*  Katuo Limbago Pangambangan Tilawatil Quran Provinsi Sumatera Barat
*  Katuo Ikatan Cendekiawan Muslim Indonesia (ICMI) Orwil Sumbar
*  Katuo Badan Narkotika Provinsi Sumbar
*  Katuo Dewan Pangawas RSUP M Djamil Padang
*  Katuo Kwartir Daerah Pramuka Sumatera Barat
*  Katuo Palang Merah Indonesia (PMI) Sumbar
*  Katuo Pambangunan Musajik Rayo Sumatera Barat
*  Katuo Pambangunan Kambali Istano Basa Pagaruyung
*  Katuo Pambangunan Gaduang Dakwah Muhammadiyah Sumbar

## Rujukan

## Pranala luar

* Situs web rasmi Pemda Provinsi Sumatera Barat 

|-
Muchlis Ibrahim

**[[Mayor Jenderal|Mayjen.]] ([[Purnawirawan|Purn.]]) [[TNI]] Muchlis Ibrahim** () adolah saurang perwira tinggi militer jo pernah manjabaik Gubernur Sumatera Barat periode 1997 - 1999.

Sabalunnyo, pado taun 1993 inyo diangkek manjadi Wakia Gubernur Sumatera Barat manggantian Sjoerkani nan barakhia maso jabatannyo. Ampek taun kamudian, inyo tapiliah manjadi Gubernur Kapalo Daerah Provinsi Sumatera Barat manggantian Hasan Basri Durin pado taun 1997. Pangkeknyo dinaiakan dari Brigadir Jenderal manjadi Mayor Jenderal. Muchlis hanyo manjabaik gubernur salamo duo taun kurang. Satalah pensiun inyo manatap di Jakarta.

## Pendidikan
Inyo manamatan SD jo SMP di kampuang halamannyo. Kamudian manaruihan ka SMA PSM di Bukittinggi jo tamaik taun 1962. Inyo kamudian ka Jakarta jo mandaftar di sajumlah paguruan tinggi tamasuak Akademi Militer (Akmil) di Magelang. Inyo ditarimo di Akmil jo ditarimo juo di Fakultas Kadokteran Hewan Universitas Indonesia di Bogor. Inyo mamiliah Akmil di Magelang jo lulus pado taun 1965.

Inyo sempat manjadi Wakia Asisten Personalia Kodam III/17 Agustus di Padang, kamudian promosi manjadi Kasrem Wirabima di Pekanbaru pado taun 1983. Satalah itu inyo kambali manjadi guru militer di Akmil Magelang. Inyo pernah juo manjabaik Kadep Artileri jo Direktur Pambinaan Limbago di almamaternyo pado taun 1989-1990 sabalun dipromosian manjadi Inspektur Kodam I/Bukit Barisan di Medan pado taun 1991.

## Pranala luar

* Profil
Reydonnyzar Moenek

**Dr. Reydonnyzar Moenek, M.Devt.M.** () adolah saurang birokrat Indonesia. Inyo manjabaik sabagai Wakia Rektor Institut Pemerintahan Dalam Negeri (IPDN) sajak 6 Maret 2017.. Sabelunnyo, inyo manjabat sabagai Direktur Jenderal Bina Kauangan Daerah Kamandagri RI. Inyo ditunjuak dek Presiden RI Joko Widodo jo dilantik dek Mandagri Tjahjo Kumolo sabagai Panjabat Gubernur Sumatera Barat pado tanggal 15 Agustus 2015 hinggo 12 Pebruari 2016. Inyo manjabat samantaro manggantian Irwan Prayitno nan habih maso jabatannyo pado 15 Agustus 2015. Reydonnyzar akan maisi jabatan kosong itu hinggo dilantiknyo Gubernur Sumatera Barat nan baru hasia Pemilukada pado Desember 2015.

## Karier
Reydonnyzar manjabat sabagai Direktur Jenderal Kauangan Daerah (Dirjen Kauda) Kamantarian Dalam Nagari. Sabelunnyo inyo pernah dipicayo sabagai Kapalo Pusek Panarangan (Kapuspan) Kamantarian Dalam Nagari Indonesia (Kemandagri).

Diawal kariernyo sabagai birokrat, inyo pernah jadi staf di Pamarentahan Provinsi (Pemprov) Jawa Tengah dari taun 1989 sampai 1993. Karano kaahliannyo manulih, inyo dipicayo manjadi panulih jo panyusun naskah pidato Gubernur Jawa Tangah, Muhammad Ismail. Indak hanyo itu, bahkan inyo disarahi tugeh juo sabagai pamimpin redaksi majalah Beringin, sabuah media milik Golkar katiko itu. Opininyo dalam bantuak artikel acok juo dimuek di sajumlah media, diantaronyo *[[Suara Merdeka]]*, *[[Kedaulatan Rakyat]]* jo lain-lain.

## Pandidikan
Reydonnyzar Moenek nan akrab disapo Donny iko manamatan pandidikannyo di Sakolah Tinggi Pamarentahan Dalam Nagari (STPDN) Semarang sabalun malanjuikannyo ka Fisipol Universitas Gadjah Mada (UGM) Yogyakarta. Taun 1988 inyo pun bahasia manyalasaikan kuliahnyo di UGM jo salanjuiknyo inyo manamatan studinyo di *Asian Institute of Management* di Pilipina untuak paskasarjana pado taun 1994. Kamudian, inyo manamatan program doktoral di Universitas Padjadjaran pado taun 2014.

Salasai kuliah di lua nagari inyo sempat juo manulih tigo seri buku manganai analisa investasi. Buku nan ditabikan dalam duo bahaso itu akhianyo dibali hak ciptanyo dek suatu limbago internasional, sahinggo Reydonnyzar kailangan hak ciptanyo sabagai panulih, tatapi sadoalah itu dikompensasi jo sajumlah pitih nan jumlahnyo dapek untuak mambeli sabuah rumah.

## Penghargaan

* Panghargaan dari *The World Green Environment Union* dan Pamarentah Korea Salatan.
* Elshinta Award 2012.

## Rujukan

## Pranala lua

* "Ada 57 Kepala Daerah Membangun Dinasti"  *Sindo Weekly*.
* "Mereka nan Hidup Di Zona Gempa" *Kompasiana*.
Fachri Ahmad

**[[Profesor|Prof.]] [[Doktor|Dr.]] [[Insinyur|Ir.]] [[Haji (gala)|H.]] Fachri Ahmad, [[Magister|M.Sc.]]** () adolah saurang ahli ilmu tanah, akademisi, birokrat jo politisi Indonesia. Inyo pernah manjabat Rektor Universitas Andalas dari taun 1993 - 1997. Satalah indak manjabat Rektor Unand lai, inyo dipicayo manduduaki jabatan Rektor Universitas Bung Hatta dari taun 1998 - 2000.

Sadangkan sabagai politisi jo birokrat, putra Solok kalahian Palembang iko pernah manjadi anggota MPR RI Utusan Daerah dari taun 1997 - 1999 jo Wakia Gubernur Sumatera Barat mandampingi Zainal Bakar nan manjabat gubernur dari taun 2000 - 2005. Pado taun 2012, inyo diangkek manjadi Pajabat Samantaro Rektor Universitas Bung Hatta untuak manggantian Hafrijal Syandri nan alah barakhia maso jabatannyo satalah sabalunnyo manjabat sabagai Katua Badan Panguruih Yayasan Pandidikan Bung Hatta.

## Riwayat
#### Pendidikan

* Sakolah Dasa di Solok
* Sakolah Manangah di Solok
* S1 Fakultas Pertanian Universitas Andalas, Padang
* S2 University of Georgia, Amerika Serikat (1984)
* S3 University of Georgia, Amerika Sarikek (1988)

#### Karier jo Kagiatan

* Asisten Dosen (1964)
* Pambantu Dekan Fakultas Patanian Unand (1979 - 1981)
* Kapalo Pusek Studi Lingkungan Hiduik Unand (1988 - 1993)
* Pambantu Rektor I Unand (1989 - 1993)
* Rektor Universitas Andalas (1993 - 1997)
* Anggota MPR RI (1997 - 1999)
* Rektor Universitas Bung Hatta (1998 - 2000)
* Wakia Gubernur Sumatera Barat (2000 - 2005)
* Katua Yayasan Pendidikan Bung Hatta nan mengelola Universitas Bung Hatta
* Pjs. Rektor Universitas Bung Hatta (2012) 

## Referensi
Ubek

**Ubek** atau **paureh** iolah suatu bahan atau paduan bahan nan dimukasuikan dalam manantuan diagnosis, managah, mangurangi, mailangan, mancegakan panyakik atau gajalo panyakik, luko atau kalainan badaniah sarato rohaniah pado manusia atau hewan jo untuak mampaelok badan atau bagian badan manusia, tamasuak ubek tradisional.

## Klasifikasi
Ubek dapek diklasifikasikan dalam banyak caro, ateh dasar mekanisme aksi, efek, jo status (legal atau indak legal).

* Analgesik iyolah ubek antinyeri (pambunuah raso sakit).
** Asetaminofen (dikenal juo jo parasetamol
** Obat anti-inflamasi nonsteroid (OAINS atau NSAID)
*** Aspirin atau ASA (acetylsalicylic acid), nan lai antipiretik juo
*** Ibuprofen
** Opioid, narkotik pambunuah raso sakik nan kuek jo mambuek tagiah nan digunoan juo subagai ubek rekreasi dek karano efek euforianyo.
*** Opiat
**** Morfin
**** Kodein
*** Sintetik jo satangah-sintetik opioid
**** Heroin
**** Oxycodone
**** Vicodin
**** Demerol
**** Darvocet
**** Tramadol
**** Fentanyl
* ubek rekreasi biasonyo digunokan untuak mangubah emosi atau fungsi tubuah untuak rekreasi
** Alkohol
** Nikotin
** Kafeina
** Hallucinogens (tamasuak LSD, Magic mushrooms, jo Dissociative drug)
** Cannabis
** MDMA
** GHB
** Heroin
** Cocaineraso
** Inhalant
* Entheogenic untuak mambuek mistik atau shamanistic
** Magic mushrooms
** Peyote
** Ayahuasca
** Amanita muscaria
** Salvia divinorum
** Datura
* Ubek paningkek performa (untuak olahraga atau parang).
** Amphetamine
** Ephedrine
** Cocaine
** Anabolic steroids
* Ubek gaya hiduik digunoan untuak maningkekan kualitas hiduik
** Viagra
** Rogaine
** Antidepressant
* ubek Psychiatric
** Antidepressants
*** Prozac
*** Paxil
** Tranquilizers
*** Typical antipsychotic *tranquilizers*
**** Thorazine
*** Atypical antipsychotic *tranquilizers*
** Sedative
*** Valium
* Ubek diare dipakai untuak mangatasi panyakik diare
## Pautan lua
Mangenal Panggolongan Ubek (id)
Zainal Bakar

**H. Zainal Bakar, S.H** () adolah Gubernur Sumatera Barat periode 2000 - 2005. Inyo tapiliah sabagai gubernur manggantian Dunidja.

## Referensi

## Pranala luar

*  Situs rasmi Pamarintah Kabupaten Padang Pariaman
Parusahoan Hindia Timur Baritania

**Kongsi Dagang** atau **Parusahoan Hindia  Timur Baritania** (**East India Company**, atau langkoknyo ), kadang basabuik juo **John Company**, marupokan sabuah parusahoan saham-gabuangan dari para investor, nan diagiah Royal Charter dek Elizabeth I pado 31 Desember 1600, jo tujuan untuak manolong hak padagangan di India. *Royal Charter* (Piagam Karajaan) sacaro efektif maagiah parusahoan nan baru tagak ko sabuah monopoli dalam sadoalah padagangan di Hindia Timur. Parusahoan baubah dari sabuah gabuangan padagangan komersial ka salah satu nan mamarintah India katiko parusahoan ko maambiak fungsi pamarintahan jo militer tambahan, sampai pambubarannyo pado 1858.

Adam Smith menulis, "Pabedaan antaro konstitusi Baritania nan santiang nan malinduangi jo mamarintah Amerika Utara, sarato dari nan parusahoan padagangan manakan jo mandominasi Hindia Timur, indak mungkin dapek digambarkan dari pabedaan "state" dari nagara-nagara tasabuik."

## Pautan lua
*  Library of Congress Federal Research Division Country Studies
*  History and Politics: East India Company
*  English Expansionism
*  Colonial Empires: Course lecture 
*  Nick Robins, *[[New Statesman]]*, 13 Desember 2004 "The world's first multinational"

## Caliak pulo

* Sijarah Asia Selatan
** Pamarintahan Parusahoan di India
* Imperialisme Baru
** Imperialisme di Asia
* Parusahoan Hindia Timur Balando, batagak pado 1602
* Parusahoan London Virginia, batagak pado 1606
* Parusahoan Hudson's Bay, batagak pado 1670
* Parusahoan Hindia Barat Balando, batagak pado 1621
* Parusahoan Hindia Timur Parancih, batagak pado 1664
* Parusahoan Hindia Timur Swedia, batagak pado 1731
* *[[East India Company College]]*
* Parusahoan Muscovy
* Parusahoan Virginia
Elizabeth I dari Inggirih

**Elizabeth I** (7 September 1533 – 24 Maret 1603) adolah ratu Karajaan Inggirih jo Irlandia dari 17 November 1558 hinggo kamatiannyo. Baliau kadang-kadang dijuluki "***The Virgin Queen***" (Ratu Perawan), "**Gloriana**", atau "**Good Queen Bess**". Elizabeth adolah monark kalimo jo taakhia dari Dinasti Tudor. Baliau marupokan putri dari Henry VIII jo Anne Boleyn, namun ibunyo dihukum mati duo satangah taun sasudah kalahirannyo, dan baralek Anne jo Henry VIII dibatalkan, sahinggo Elizabeth dianggap sabagai anak nan indak sah. Sudaro tirinyo, Edward VI, manjadi rajo hinggo kamatiannyo pado taun 1553, dan sabalun maningga inyo manyarahkan tahta kapado Lady Jane Grey, nan batantangan jo undang-undang nan balaku wakatu itu dan manyingkiakan Elizabeth jo Mary. Namun, kainginan Edward diabaikan; Mary manjadi ratu jo Lady Jane Grey dihukum mati. Pado taun 1558, Elizabeth manggantian sudaro tirinyo, walaupun sabalunnyo Elizabeth dipinjaro hampia salamo satahun dek karano diduga mandukuang pambarontak Protestan.
Barzanji

**Barzanji** iolah du'a, puji-pujian sarato manyampaian curito Nabi Muhammad SAW nan dibacoan jo dendang nan dilantunkan katiko basunek, manikah, sarato maulid Nabi Muhammad SAW. Isi barzanji tuturan tantang maso hiduik Muhammad, nan disabuik-sabuik acok-acok adolah silsilah katurunannyo, maso kaciak-kaciak, bujang, sampai diangkek manjadi saurang rasul. Di dalamnyo juo ado sipaik-sifaik nan elok nan dipunyo Nabi Muhammad, sarato babagai kajadian untuak dijadian padoman iduik saluruh umaik manusia.

Barzanji disampaian dalam bahaso Arab kurang jaleh tadanga dek urang banyak, hanyo untuak upacara adaik nan manganduang unsur religius dibaco di surau atau masajik. Dek karano itu, pambaco barzanji ado juo nan dalam bantuak sastra lisan Minangkabau.

Di babarapo nagari kajian barzanji dibaco katiko upacara kamatian, ampek puluah hari juo saratuih hari kamatian. Sabagai bantuak kapadulian dunsanak nan alah ditinggakannyo, mako dunsanak bisa maadu'aan, acara nan disabuik ma ampek puluah, manyaratuih nan di dalamnyo tamasuak ba du'a nan salah satu dibaco iolah barzanji.

## Rujuakan
Salawaik talam

**Salawaik Talam** adolah kasenian Minangkabau nan banafaskan Islam nan manggunokan talam. Sabananyo caro panyampaian nan lain dari Salawaik Dulang (). Beda panyampaian tu dikaranokan dek pabedaan dialek (ragam bahaso, atau gaya bahaso di caro pakai); pado dialek Payakumbuh jo Pariaman, kato "dulang" disabuik jo "talam". Di Payakumbuh ko, kusuihnyo di Koto Panjang, ado tukang salawaik nan tadiri dari tigo urang sakalompok. Di Pariaman, kalompok salawaik talam dapek dicari di Toboh jo di Kampung Dalam. Kasenian iko dapek ditamui di daerah Tanah Data, Solok jo Padang Pariaman. 

Guno talam dalam kasenian iko adolah untuak dipukua mangiriang lagu dikia (dzikia). Babarapo urang manyabuik kasenian iko kasenian dzikia. Dzikia barasal dari bahaso Arab *zikir* nan artinyo maingek Allah SWT.

## Caro main salawaik talam
Pamain duduak baselo dilantai bakasua sambia malatakan talam diateh pahonyo. Tangan kanan digunoan untuak mamukua talam, tangan kiri mamacik bibia talam. Pamain salawai talam malenggokan badan ka suok jo ka kida sambia mamukua talam. Dalam ciek kalompok ado duo atau tigo urang pamain salawaik talam. 

## Rujuakan
Ratok Bagindo Suman

**Ratok Bagindo Suman** iolah sabuah sastra lisan nan ado di Pasaman. Bagindo Suman iolah pajuang dari Rao. Bagindo Suman iolah kamanakan dari Tuanku Rao. Samaso pajuangan, Balando sulik manangkoknyo, karano inyo punyo ilmu nan tinggi. Namun, inyo akan mati apobilo digantuang. Akianyo kalamahan inyo dikataui dek Balando, dan Bagindo Suman barasia digantuangnyo.

Mandanga barito itu, amaknyo dari jauah manembak tali gantuangan jo maratoki kamatian anaknyo. Ratokan Amak Suman ko barisi kisah iduik anaknyo sajak ketek sampai manjadi pajuang dan mati digantuang.
## Calaik pulo
* Pasaman

## Rujuakan
Kaba Si Buyuang Karuik

**Kaba Sibuyuang Karuik** ko adolah sabuah kaba nan mancaritoan tantang saurang bujang di Minangkabau.Kaba ko barasa dari Kampuang Dalam daerah Pariaman. Sibuyuang karuik ko maninggaan kampuang halamanny ,dek karano hiduik payah jo malaraik sibuyuang karuik nyo taruih bakarajo satiok hari untuak mamanuhan kabutuhan hiduiknyo tadi. sabananyo namo dari buyuang karuik ko adolah Karudin. Singkek carito Buyuang Karuik jo adiaknyo Siti Syamsiah pai baranjak maninggaan rumah dan nak urang nan baduo ko pai mancari tumpangan untuak malarian diri dari rumah karano nak urang baduo ko takuik kaduo urang gaeknyo mamberangan urang nan baduo ko karano si Buyuang Karuik jo adaiaknyo alah mambuek ayam nan nyo paliharo di kaduo urang gaeknyo mati.
singkek carito urang nan baduo ko mandapek tumpangan dari tukang padati nan lewat, karano tukang padati ko maraso ibo jo nak urang nan baduo ko akhirnyo diagiah tumpangan. Kakak baradik ko kama inyo pai taruih banyak mandapekan patolongan dari urang banyak, salamo pajalanan tumpangan dari tukang padati tadi akhianyo sampailah nak urang baduo ko di Padang.

## Rujuakan